अन्नपूर्णकै वर्चस्व
१५ औं अन्नपूर्णमैत्री अन्तरविद्यालय बुद्धिचाल प्रतियोगितामा आयोजक अन्नपूर्णका विद्यार्थीले वर्चस्व कायम गरेका छन् । आइतबार सम्पन्न यू–१६ छात्रातर्फ अन्नपूर्ण माविकी नेहादास बानियाँले ४.५ अंक जोडेर उपाधि जितिन् । तिलिङ्गाटार माविकी पूनम विक र त्रियोग माविकी उन्नति सिलवालले समान ३.५ अंक जोडे पनि प्रोग्रेसिभ अंकका आधारमा पूनम दोस्रो र उन्नति तेस्रो भए । 
काठमाडौँ — १५ औं अन्नपूर्णमैत्री अन्तरविद्यालय बुद्धिचाल प्रतियोगितामा आयोजक अन्नपूर्णका विद्यार्थीले वर्चस्व कायम गरेका छन् । आइतबार सम्पन्न यू–१६ छात्रातर्फ अन्नपूर्ण माविकी नेहादास बानियाँले ४.५ अंक जोडेर उपाधि जितिन् । तिलिङ्गाटार माविकी पूनम विक र त्रियोग माविकी उन्नति सिलवालले समान ३.५ अंक जोडे पनि प्रोग्रेसिभ अंकका आधारमा पूनम दोस्रो र उन्नति तेस्रो भए । छात्र यू–१६ तर्फ अन्नपूर्ण माविका दीपेन्द्र गमाल र महाँकाल माविका विजय टमटा दुवैले समान ५.५ स्कोर गरेका थिए । प्रोग्रेसिभ अंकका आधारमा दीपेन्द्रले उपाधि जिते । ४.५ स्कोरका साथ सेन्ट डेभिसका सुरेन्द्र राई तेस्रो भए । यू–१४ छात्रामा त्रियोग माविकी मार्सल तामाङ र तिलिङ्गाटारकी आयुषा तिमल्सिनाले पनि समान ४.५ स्कोर गरेका थिए । हेड टू हेड च्यालेन्जमा पनि बराबरी भएपछि टाइब्रेकमा हराउँदै मार्सलले उपाधि जितिन् । पायोनियर इन्टरनेसनल स्कुलकी सुप्रिया बुढाथोकी ४ स्कोर गरी तेस्रो भइन् ।यू–१४ छात्रमा अन्नपूर्ण माविका प्रवेश लामा ५.५ स्कोर गरी प्रथम भए । समान ५ अंक जोडेका तिलिङ्गाटारका सकुल बुढाथोकी र सेन्ट डेभिसका राजकुमार राईमध्ये प्रोगेसिभ अंकका आधारमा सकुल दोस्रो र राजकुमार तेस्रो भए । यू–१२ छात्रमा विश्व निकेतनका अनिल शाह ६ अंक लिँदै प्रथम भए । अन्नपूर्ण माविका रोहित श्रेष्ठ र तिलिङ्गाटारका प्रशान बजगाई दोस्रो र तेस्रो स्थानमा रहे । दुवैले समान पाँच अंक बटुले पनि प्रोगेसिभ अंक २०–१६ ले नतिजा छिनोफानो गरिएको हो । यू–१२ छात्रामा पुष्पसदनकै युनिशा सुवेदी पहिलो र स्मारिका चौलागाई दोस्रो भइन् । बीएन एकेडेमीकी पूर्णिमा गुरुङ तेस्रो भइन् । यू–१० छात्रमा अन्नपूर्ण माविका आयुष बोहरा, पुष्पसदनका उत्सव थापामगर र पुष्पसदनका सागर सुप्रभ श्रेष्ठ क्रमश: प्रथम, दोस्रो र तेस्रो भए । यसैतर्फको छात्रामा त्रियोग माविकी रिया श्रेष्ठ पहिलो, पुष्पसदनकी सिवानी रिजाल दोस्रो र न्यू सम्मिट आरश्री भण्डारी तेस्रो भइन् । आयोजक समितिका अध्यक्ष अध्यक्ष चन्द्रप्रकाश राजभण्डारीले प्रतियोगिताले विद्यार्थीको हौसला बढ्ने बताए । –प्रशिक्षार्थी